Bhutto gyilkosság: az Al-kaida vezető tagad | Külföldi hírek | Győr-Moson-Sopron - kisalfold.hu
Külföldi hírek > Bhutto gyilkosság: az Al-kaida vezető tagad Bhutto gyilkosság: az Al-kaida vezető tagad
Független Hírügynökség	2007.12.29. 09:56
Bhutto fején golyó ütette seb volt - közölte a politikusnő szóvivőjeként dolgozó Sherry Rehman az AFP francia hírügynökségnek nyilatkozva. Rehman egyike volt azoknak, akik a temetés előtt megmosdatták Bhuttót, és akkor látta a fejsérülést.Elmondása szerint a golyó hátul csapódott Bhutto fejébe, és a másik oldalon jött ki. A nő azzal vádolta meg a pakisztáni kormányt, hogy megpróbálják eltusolni, hogy mi történt valójában, nevetségesnek nevezve a belügyminisztérium hivatalos verzióját. A kormány jelentése szerint Benhazir Bhuttót nem lövedék vagy repesz ölte meg, hanem az őt szállító jármű egyik fém alkatrésze.A belügyminisztérium szóvivője szerint az asszony akkor szerzett halálos sebet, amikor megpróbált menedéket keresni a robbanás elől, és beverte koponyáját az őt szállító autó napfénytetőjének egyik kallantyújába. Közben a kormány merénylettel kapcsolatos állítását is elutasították, ami szerint az Al-Kaida egyik pakisztáni vezetője áll a merénylet mögött. A megvádolt Baitullah Maszúd szóvivője az AFP-nek adott nyilatkozatában elutasította, hogy a törzsi vezető ölette meg Bhuttót, a kormány, a hadsereg és hírszerzés összeesküvésének nevezve a vádakat. A szóvivő közölte: a törzsi hagyományokkal ellentétes, hogy nőkre támadjanak. Baitullah Maszúd a pakisztáni Vazirisztán nevű tartomány egyik törzsi vezetője. Becslések szerint 20-30 ezer katonája van, az általa uralt területeken adót szed.A pakisztáni hatóságok szerint Maszúd szoros szövetséget ápol az afganisztáni tálibok vezetőjével, Omar Mollával. Baitullah rendelt el több, Pakisztánban végrehajtott öngyilkos merényletet és fegyveres rajtaütést is. Témák:
OlvasottJeges a szélvédő? Mutatunk 5 trükköt!Figyelem! Változik Győrben egy helyi járat menetrendje és új járat is indul 27-es számmalÉpül a falu Győrben - Az olimpiai `kirakót´ gőzerővel illesztik össze - kövesse online: videó, fotókNem nyilvános - Ennyire zárt ajtók mögött tart a kormányülés Sopronban - fotókTűzjelzés a Jókai utcai parkolóházból Győrben - fotókÁllami cégnél dolgozik? Egységes fizetésemelés jöhet itt is
Külföldi hírek > Bhutto gyilkosság: az Al-kaida vezető tagad Önnek ajánljuk19 hónap alat: Everest, a Déli- és az Északi-sarkGyorsasági rekordot döntött egy brit felfedező, miután alig több mint 19 hónap alatt feljutott a… Tovább olvasomBetöltés